आईएसआई को डीआरडीओ कलेक्टर के लेटर भी पढ़कर सुनाता था पटवारी
फौजी बेटे ने गलत काम बंद करने को कहा, लालच में नहीं माना
पुलिस को बताता था पाक से रहे कॉल
गोरधनसिंहके पास पाकिस्तान से कॉल आती थी तो उसकी जानकारी वह स्थानीय पुलिस इंटेलीजेंस को भी देता था और कहता था कि पाक से फोन आते हैं, लेकिन वह उन्हें अटेंड नहीं करता है, लेकिन उसके बैंक खाते में करीब 20 बार संदिग्ध अकाउंट से करीब दो लाख रुपए भी जमा हुए, यह किसी को नहीं बताया। पिछले तीन ट्रांजेक्शन तो 8-8 25 हजार रुपए के थे।
संदिग्धखातों की पड़ताल में आया नाम
पटवारीका इनपुट यूपी एटीएस से मिला और वहां की एक टीम भी पोकरण आई थी। यूपी एटीएस को कुछ ऐसे संदिग्ध बैंक अकाउंट की जानकारियां हैं जिनमें पाकिस्तान से पैसा आता है। ये अकाउंट यूपी, बिहार गुजरात में चल रहे हैं। इनसे भारत में कई लोगों के खातों में पैसा जमा होता है। ऐसे सभी खातों को टटोल रही है, उसी कड़ी में उसका नाम भी सामने आया।
जोधपुर में भी चार जनों से पूछताछ
यूपीऔर राजस्थान एटीएस ने गोरधनसिंह की कॉल डिटेल के आधार पर पोकरण में ही एक आरआई से पूछताछ की। इसके अलावा उसके संपर्क में जोधपुर के भी चार लोग थे। इन टीमों ने सोमवार सुबह यहां भी चारों से पूछताछ की। एटीएस के मुताबिक उनका सिर्फ संपर्क सामने आया है, जासूसी की गतिविधि में लिप्तता नहीं, इसलिए उन्हें छोड़ दिया।
स्पेशल कॉरेस्पोंडेंट | जोधपुर
आईएसआईके लिए जासूसी करने वाले खेतोलाई पटवारी गाेरधनसिंह राठौड़ ने रक्षा अनुसंधान प्रयोगशाला (डीआरडीओ) के मिसाइल परीक्षण की सभी सूचनाएं पाकिस्तान भेजी है। डीआरडीओ इस प्रोजेक्ट को और कितना बढ़ा रहा है, उस संबंध में आने वाले सभी सरकारी लैटर इस तक पहुंचते थे और उन लैटर को वह पाकिस्तान में बैठे आईएसआई के अफसरों को पढ़ कर सुनाता था।
एटीएस ने बताया कि गोरधनसिंह पूर्व सैनिक रह चुका है इसलिए वह सेना की हर यूनिट को पहचानता है। रिटायर होने के बाद खेतोलाई में पटवारी लगा तो वहां सेना की फायरिंग रेंज का इलाका उसके कार्य क्षेत्र में आता था। शेष| पेज 6
चांधन में फोटो खींचते संदिग्ध को पकड़ा: पेज 2
डीआरडीओयहीं पर मिसाइल परीक्षण करती है। डीआरडीओ पिछले दो सालों से इस प्रोजेक्ट को बढ़ाने के लिए अतिरिक्त जमीन की डिमांड राज्य सरकार से कर रही है। इस संबंध में डीआरडीओ सरकार के लैटर जैसलमेर प्रशासन के पास आते रहते हैं और पटवारी हाेने के नाते वे लैटर गोरधनसिंह को मिलते थे ताकि वह जमीन का सर्वे और सीमांकन आदि कर सके। ऐसे में उसे मिसाइल परीक्षण प्रोजेक्ट विस्तार की पूरी जानकारी होती थी। यही सूचनाएं वह पाकिस्तान में बैठे आईएसआई अफसर जो मोबाइल फोन पर खुद को मेजर बताता था, उसे पढ़ कर सुनाता था।
बेटाजानता था पिता की करतूत, मना भी किया
रिटायर्डफौजी पटवारी का एक बेटा भी फौज में है। उसे एक बार घर की बातों में पता चला कि पिता पाकिस्तान में किसी से बात करते हैं। तब उसने पिता से कहा कि यह गलत काम है, उन्हें बात बंद कर देनी चाहिए। मगर पिता ने बातें करना ही नहीं, सूचनाएं भेजना भी बंद नहीं किया। फौजी बेटे को जानकारी होने की सूचना सैन्य अफसरों को दी गई है, सेना उससे भी पूछताछ करेगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva